20 సంవత్సరాల క్రితం తేన్‌కాడు అడవి, కోయంబత్తూరు నుంచి 50 కి.మీ
- అన్నా, పట్టుకో - ఇవ్వు.
ఏయ్, ఏయ్ పరిగెత్తు!
జాగ్రత్త పిల్లల్లారా, పడతారు.
ఈ రోజుల్లో ఎవ్వరూ వినరు.
ఏమి చూస్తున్నావు? పూజకు ఆలస్యం అవుతోంది.
- అన్నా ఏం చేస్తున్నావు? - నైవేద్యంకోసం ధాన్యం సిద్ధం చేస్తున్నాను.
సరే అన్నా, చీకటి పడుతోంది, త్వరగా కానివ్వండి.
ఇదిగో బాబూ.
అక్కా, ఇక్కడకు రా.
ఇది నింపు.
మీ అన్న ఇవాళ పనికి రాలేదా?
ఇప్పుడే ఊరు నుంచి తిరీగోచ్చాడు.
- సరే. పని చూసుకో. - సరే.
ఏంటి ఇంత ఆలస్యంగా తింటున్నావు?
- ఏంటి రాగి సంకటా? - అవును.
నాన్న పని నుంచి వచ్చేటప్పుడు, తేనె తెస్తారు.
నీకు అరటిపండు, తేనె కలిపి తినిపిస్తాను.
అది తిన్న తర్వాత వెళ్ళి ఆడుకుందువుగానీ, సరేనా?
ఈ పచ్చటి అడవి ఎంతో గొప్పది మనందరినీ కడుపులో పెట్టుకుంది
మనం హాయిగా బతుకుతున్నాం ఈ అడవే మన స్వర్గం
ఆకుల గలగల శబ్దం చెట్లు అందించే అద్భుతమైన సంగీతం
ఏయ్, ఎటు చూసినా సంతోషాన్ని ఇచ్చే పచ్చదనమే!
ఏయ్, కిందపడితే వెెంటనే లెగువు, ఈ నేలలో అపరిమితమైన పంటలు పండుతాయి
బూమ్ బూమ్, దెబ్బకొట్టి వెళ్ళిపోయింది వాడిని ఒక్క తన్ను తన్నింది
ఓ దేవతా, నువ్వే మా రక్షకురాలివి.
మనసు చూపిన మాయ కళ్ళ ఎదురుగా తొలగిపోతుందా?
అంతుపట్టని చిక్కుముడిని కాలం పరిష్కరిస్తుందా?
భయంకరమైన నిశ్శబ్దం అంతటా కమ్ముకుని ఉండగా
ఈ నీడ వెంట చేసే పరుగు ఎప్పటికైనా ఆగుతుందా?
ఆ అంతుపట్టని రహస్యాలు
ఆ ఊహాజనిత దుఃఖాలను నిజంగా మార్చే రహస్యాలు
ఎప్పటికైనా అంతమవుతాయా?
ఇన్స్పెక్టర్ రిషి
ప్రస్తుతం తేన్‌కాడు అటవీ ప్రాంతం
సార్ ఏం చేస్తున్నారు?
మెల్లగా మాట్లాడు.
ఏనుగులు బెదిరాయంటే, మనల్ని అందర్నీ తొక్కేస్తాయి.
అది చూడు. ఇందుకే.
మనం ప్రశాంతంగా ఉంటే,
ఏనుగులు మృదువుగా వుండి మనకు దారి ఇస్తాయో?
చూసి నేర్చుకోండి.
- డాక్టర్, పదండి వెళదాం. - సరే.
త్వరగా రండి. దీనిని చూడండి.
పాపం. బాగా నొప్పి పుడుతూ ఉండొచ్చు.
గాజు పెంకులు లోతుగా గుచ్చుకున్నాయి.
వెధవలు. గాజు సీసాలను ఇలాగా విసిరేసేది?
ఈ పగిలిన సీసాలను వాళ్ళకే వెనకనుంచి దూర్చాలి.
- ఆ బ్యాండేజి అందుకో మేడమ్. - ఇదిగో.
ధన్యవాదాలు.
అన్నా.
రేపు మనవాళ్ళను పిలిచి ఇక్కడంతా శుభ్రం చేయించాలి అన్నా.
ఈ రక్షిత అటవీ లోకి
ఎవరైనా వస్తే కఠినచర్యలు తీసుకోవాలి.
దేముడి దయ. అలాగే చేద్దాం.
ఎక్కడ చూశావమ్మా?
ఇక్కడే సార్.
ప్రాథమిక నేర నివేదిక తయారు చేశావా?
- ఇంకా లేదు సార్. - మరి ఏం చేస్తున్నావు?
అక్రమంగా చెట్టును నరికితే రిపోర్ట్ రాయాలని తెలియదా?
ఇప్పుడు రాసేస్తాను సార్.
ఆగు. ఇంకేమైనా చెట్లు నరికి ఉన్నాయేమో చూసిరా.
సరే సార్.
ఈ వారంలో ఇది మూడోసారి.
నాశనమైపోతారు!
ప్రాంతం కాపలాకు ఇంకా గార్డులు కావాలి సార్.
ఇంత పెద్ద అడవికి కేవలం 30 మంది గార్డులు ఎలా సరిపోతారు?
అదనంగా గార్డులు కావాలని డీఎఫ్ఓకు వినతిపత్రం ఇచ్చాను.
- ఎప్పుడూ ఇచ్చే సమాధానమే ఇచ్చాడు. - సార్!
సార్! ఇక్కడకు రండి!
సార్, త్వరగా రండి.
దయ్యాన్ని ఏమైనా చూశావా?
కొద్ది రోజుల తర్వాత కోయంబత్తూరు
80 ఏళ్ళ వయసులో కూడా సుమిత్ర చక్కగా ఆరోగ్యంగా తిరిగేది కదా?
తన పనులు తాను చేసుకుంటోంది. మరి ఇది ఎలా జరిగింది?
నేను అదే కదా అంటున్నాను.
ఇది ఆమె చనిపోవాల్సిన సమయమే కాదు.
ఆ అమ్మాయి ఈ ఇంట్లో అడుగుపెట్టటంతోనే
అనర్థం మొదలయింది.
పాపం.
ఆ అమ్మాయి జాతకం దరిద్రంగా ఉండి ఉండొచ్చు.
పెళ్లప్పుడు ఆ విషయం తెలియదు.
అందుకే వాడు ఆ అమ్మాయిని పెళ్ళాడినరోజే, వాడి బామ్మ ఇలా చనిపోయింది.
అప్పుడే బయలుదేరావా?
వచ్చిన చుట్టాలకు భోజనాల సంగతి చూడవా?
ఆఫీసుకు ఆలస్యమవుతోంది. నేను వెళ్ళాలి.
సరిగ్గా విను.
ఎట్టి పరిస్థితుల్లోనూ ఆ అమ్మాయిని మళ్ళీ ఈ ఇంటికి తీసుకురాకు.
నీకు అమ్మా నాన్న ముఖ్యమా,
మీ బామ్మను కాటికి పంపిన ఆ అమ్మాయి ముఖ్యమా తేల్చుకో.
- చెప్పండి. - ఇంట్లో కార్యక్రమాలు అయ్యాయా?
అయ్యాయి.
తేన్‌కాడు కేసు కోసం కొత్త ఇన్స్పెక్టర్ ను పంపారట.
తెలుసు. నిన్నే విన్నాను.
నాకు తెలుసు.
మన సీనియర్ ఇన్స్పెక్టర్ రిటైర్ అయ్యాక,
ఆ పోస్టుకి నిన్ను ప్రమోట్ చేస్తారని అనుకున్నాను.
వాళ్ళు ఏమనుకుంటున్నారు?
ఈ కేసును పరిష్కరించలేనని అనుకుంటున్నారా?
నేను అది చేయలేనా?
చెన్నై నుంచి ఎవరినో పంపటం ఎందుకు?
నాకు అంతా వ్యతిరేకంగా నడుస్తోంది.
సరే, ఫోన్ పెట్టు. స్టేషన్‌కు వస్తున్నాను.
కాదు, కాదు. అతను స్టేషన్‌కు రావటంలేదు.
అతను తేన్‌కాడులో నేరం జరిగిన ప్రదేశానికి వెళ్ళిపోయాడు.
మనల్ని ఇద్దరినీ అక్కడకు రమ్మన్నాడు.
అవును సార్. వాళ్ళు వచ్చారు.
వాళ్ళకు ఆ చోటు చూపించి ఫోన్ చేస్తాను. ఓవర్.
సరే. ఓవర్.
- మీరు వెళ్ళండి. - పునీతా, ఆ ప్రదేశంలోనే ఉంటావా?
చెప్పండి సార్. ఇక్కడే ఉంటాను.
- మేము వస్తున్నాము. - సరే సార్.
సార్.
- నేను అయ్యనార్. ఈమె చిత్ర. - సార్.
ఆ రోజున డిపార్ట్‌మెంట్ నుంచి మీరిద్దరే కదా వచ్చింది?
అవును సార్.
మీరు ఏం గమనించారో చెప్పండి.
సార్, ఈ ఫైల్‌లో మొత్తం వివరాలు ఉన్నాయి.
రిపోర్టులు చూశాను.
ఫోటోలు కూడా అన్నీ చూశాను.
మీరు ఇక్కడకు వచ్చి ఈ నేర ప్రదేశాన్ని చూడగానే
ఏమేమి గమనించారో విడివిడిగా చెప్పండి?
నువ్వు మొదలుపెట్టు.
- ఏమిటిది? ఇదేమైనా పరీక్షా? - అయ్యనార్.
నా గురించి ఒకటి తెలుసుకో.
దర్యాప్తు చేయటంలో నాకు ఒక పద్ధతి ఉంది.
నా విధానం సంప్రదాయబద్ధంగా ఉండకపోవచ్చు.
నా పద్ధతులు నీకు నచ్చకపోవచ్చు.
కానీ నాకు అది పట్టింపు లేదు.
నేను ఒక కేసును తీసుకుంటే, దానిని పరిష్కరించటమే నా ఏకైక లక్ష్యం.
కానీ...
నాతో పని చేయటం నీకు అసౌకర్యంగా ఉంటే,
నువ్వు ఇప్పుడే వెళ్ళిపోవచ్చు.
నేను ఏమీ అనుకోను.
నేను, చిత్ర ఇలాగే ప్రదేశానికి వచ్చాము.
వేలిముద్ర నిపుణులు అప్పటికే వచ్చి ఉన్నారు.
సరిగ్గా మీరు నిల్చున్నచోటనుంచే ఫోటోగ్రాఫర్ ఫోటోలు తీశాడు.
పెద్ద సాలె గూడులో పురుగు చిక్కుకున్నట్లుగా రాబర్ట్ శవం చెట్టుకు వేలాడుతూ ఉంది.
అడవిలోని వందలాది సాలె పురుగులు ఈ గూడును నిర్మించాయని వాళ్ళు చెప్పారు.
శవంపైగానీ, సాలె గూడుపైగానీ, ఒక్క పురుగు కూడా లేదు.
మామూలుగా, సాలె గూడును గుడ్లు పెట్టటంకోసం కడతాయి.
కానీ ఇక్కడ సాలెగూడు ఉందిగానీ, అక్కడ పురుగులు, గుడ్లు లేకపోవటం వింతగా ఉంది.
రాబర్ట్ శవాన్ని చూస్తే అతను తనంతట తాను
చెట్టు ఎక్కి ఉండడని అనిపించింది.
అతని కాళ్ళు, చేతులు చూస్తే ఎవరో కావాలని అలా పెట్టినట్లుగా ఉన్నాయి.
కాబట్టి, ఎవరో అతనిని ఇక్కడకు
తీసుకొచ్చి అందరికీ కనబడేలా వేలాడదీశారని అనిపిస్తోంది.
అందుకే నాకు ఇది హత్య అని అనుమానం కలిగింది.
- నీ అభిప్రాయం చెప్పు. - సార్.
రాబర్ట్ కెమేరా, బ్యాగ్ ఇక్కడికి దగ్గరలోనే దొరికాయి.
అతని బ్యాగ్‌లోని డబ్బు, విలువైన వస్తువులు ఏదీ పోలేదు.
ఆ ప్రకారం చూస్తే అతనిపై దాడి డబ్బుకోసం కాదని తెలుస్తోంది.
చెట్టు చుట్టూ పసుపు గన్నేరు పూలు పడి ఉండటం గమనించాను.
కానీ దగ్గరలో ఆ పూలు పూచే పొద ఏదీ కనిపించలేదు.
అటవీ గార్డులను అడిగితే, చుట్టుపక్కల మూడు కిలోమీటర్లవరకు
ఆ పూలు పూచే పొదలు లేవన్నారు.
కాబట్టి, ఆ పూలను ఎవరో ఇక్కడకు తీసుకువచ్చి చల్లారని అర్థమవుతోంది.
ఈ పసుపు గన్నేరు పూలలో విషం ఉంటుంది.
ఇవి విషపూరితాలు.
వీటిని తింటే గుండె ఆగిపోతుంది.
ఇవి అన్నీ యాదృచ్ఛికం కాదు సార్.
సారీ, ఆలస్యంగా వచ్చాము. ఒక అత్యవసర సమావేశం ఉండింది.
ఫరవాలేదు. ఇక్కడ మా పని అయిపోయింది.
నా పేరు సత్య, రేంజ్ ఆఫీసర్‌ను.
ఇతను ఇర్ఫాన్ ఫారెస్ట్ ఆఫీసర్.
రిషి. రిషి నందన్.
- పునీతా, తాళం ఉందా? - ఉంది సార్.
- రండి. - రండి.
ఇక్కడ సిగ్నల్ ఉండదు.
ఎందుకు అతనిని అలా చూస్తున్నావు?
మనల్ని ఎందుకు చులకనగా చూస్తున్నాడు?
ఇతనికి భయపడి పారిపోతానని అనుకుంటున్నాడా?
- అతనికి వినబడుతుంది. మాట్లాడకు. - ఏమవుతుంది, విననివ్వు.
మనల్ని బెదిరిస్తే, బానిసలలాగా అణగిఉంటామని అనుకుంటున్నాడు.
ఇలాంటి ఎత్తులు నా దగ్గర పనిచేయవు. ఇలాంటివారిని చాలామందిని చూశాను.
నేను ఈ ఉద్యోగాన్ని కష్టపడి సంపాదించాను రికమండేషన్లతో కాదు.
అయ్యనార్, దయచేసి మాట్లాడకు. నాకు కూడా ఇబ్బంది అవుతుంది.
రాబర్ట్ ఎన్నాళ్ళనుంచి ఉంటున్నాడు?
రెండు నెలలనుంచి ఉంటున్నాడు.
అతనిని చూడటానికి ఎవరైనా వచ్చేవారా?
మాకు తెలిసినంతవరకు, ఎవరూ రాలేదు సార్.
అడవిలోకి అతను ఒక్కడే ఎలా వచ్చాడు?
నిబంధనల ప్రకారం అటవీ గార్డ్ అతనితో ఉండాలి కదా?
పగటిపూట ఎవరైనా పర్యాటకుడు, పర్వతారోహకడు, సందర్శకుడు వస్తే
గార్డులు తప్పనిసరిగా వెంట ఉంటారు.
సాయంత్రం 6 గం. తర్వాత అడవిలోకి ఎవరికీ అనుమతి లేదు.
కానీ స్థానిక ప్రజలు ఏ అనుమతీ లేకుండానే అడవిలోకి ప్రవేశిస్తారు.
రాత్రి పూట ఫోటోలు తీయటం నిషేధమని తెలిసినా,
రాబర్ట్ ప్రవేశించాడు.
అతను ప్రవేశించినా కూడా,
గార్డులు అతనిని ఆపి ఉండాల్సింది.
ఘాట్ రోడ్డులోని గార్డులు అతనిని ఎందుకు చూడలేదు?
వాళ్ళు చప్పుడు విని ఉంటారు.
ఆ రోజు రాత్రి రాబర్ట్ ప్రవేశించిన చోట, ఏ గార్డూ డ్యూటీలో లేడు.
బడ్జెట్ పరిమితుల దృష్ట్యా మాకు గార్డులు తక్కువగా ఉన్నారు.
అంతరించిపోతున్న జంతువులను కాపాడటానికి ప్రాధాన్యత ఇస్తున్నాము.
దానికోసం కొన్ని నిర్దేశిత, ముఖ్య ప్రాంతాలపై దృష్టి పెడతాము.
అయినా కూడా...
సమీపంలో ఉన్న గార్డులను అందరినీ నేను విచారిస్తాను.
తప్పకుండా. నేను ఏర్పాట్లు చేస్తాను.
మేము వెళతాము. మీకు ఏదైనా అవసరం ఉంటే చెప్పండి.
ధన్యవాదాలు.
కలుద్దాము సార్.
రాబర్డ్‌తో మాట్లాడినవాళ్ళ అందరి జాబితా నాకు కావాలి.
మీరు ప్రతి ఇంటికీ వెళ్ళి విచారించి ఉండవచ్చు,
కానీ... మళ్ళీ ఒకసారి చేయండి.
ఖచ్చితంగా ఎవరో ఒకరికి ఏదో ఒకటి తెలిసుంటుంది.
వాళ్ళు మనకు చెప్పకుండా దాచిఉండవచ్చు,
లేదా పోలీసులతో మాట్లాడటానికి భయపడి ఉండవచ్చు.
ఒత్తిడి చేయండి. సమాచారాన్ని రాబట్టండి.
అలాగే సార్.
అబ్బ. తెగ ఆకలి వేస్తోంది. ఇంతవరకు మనం భోజనం చేయలేదు.
అవును, నాకు కూడా బాగా ఆకలేస్తోంది.
ఇతనిని విచారించిన తర్వాత, ఇక్కడే భోజనం చేద్దాము.
అన్నా, మేము పోలీసులము. గుర్తున్నామా?
రాబర్ట్ గురించి మాట్లాడాలి.
మళ్ళీనా? నాకు తెలిసింది మొత్తం ఇంతకుముందే చెప్పేశాను సార్.
ఫరవాలేదు. పోయినసారి ఏదైనా మర్చిపోయి ఉండవచ్చు.
ఈ సారి గుర్తొచ్చి ఉండవచ్చు కదా? చెప్పు.
రాబర్ట్ ఎన్నిసార్లు వచ్చాడు?
ప్రతిరోజూ అతను వచ్చేవాడు, ఉదయం 10.30 గం.కు వచ్చేవాడు.
మధ్యాహ్న భోజనం పార్శిల్ తీసుకెెళ్ళేవాడు. రాత్రి 8.30కు వచ్చేవాడు.
అతనితో ఎప్పుడైనా మాట్లాడావా?
ఎక్కువగా మాట్లాడలేదు.
నమస్కారం చేసేవాడిని. తల ఊపేవాడు.
మెన్యూ గురించి అడిగేవాడు. అంతే.
ఈ కుర్రాళ్ళతో?
టిప్ బాగా ఇస్తాడని వాళ్ళు అతనిని బాగా చూసుకునేవాళ్ళు.
అతను చనిపోయినరోజు ఇక్కడకు వచ్చాడా?
అంటే...
అక్టోబర్ 5వ తేదీన?
ఆ రోజు అతను రాలేదు.
- అంత ఖచ్చితంగా ఎలా చెబుతున్నావు? - మీకు చెప్పాను కదా.
ఆ రోజు నా భార్యకు డాక్టర్ అపాయింట్మెంట్ ఉంది.
డాక్టర్ దగ్గరకు వెళ్ళటానికి వీలవలేదు ఆ రోజు నా భార్య బాగా తిట్టింది.
అందుకే నాకు బాగా గుర్తు ఉంది.
ఆ రోజు మీ భార్యను ఎందుకు తీసుకెళ్ళలేదు?
ఆ రోజు ఇక్కడ జనం బాగా ఉన్నారు.
అదీ కాక, ఒక వెయిటర్ ముందే వెళ్ళిపోయాడు.
జనాన్ని సంబాళించటం కష్టమైపోయింది.
- అందుకే నేను రోజంతా ఇక్కడే ఉన్నాను. - ఆగు.
ఈ విషయం పోయినసారి చెప్పలేదు. ముందే వెళ్ళిపోయినది ఎవరు?
అది అబ్దుల్.
- అయ్యనార్! - చెప్పండి సార్?
బూడిదరంగు షర్ట్ కర్రాడిని పిలవండి.
ఏయ్!
ఆగు!
చిత్రా!
అతను చనిపోయాడని నాకు తెలియదు.
నేను అతను కూర్చున్న టేబుల్‌కు కొన్నిసార్లు వడ్డించాను. అంతే.
ఎందుకు పరిగెత్తావు?
ఎందుకంటే పోలీసులపై నమ్మకం లేదు.
కేసును త్వరగా మూసేయటంకోసం ఎవరో ఒకరిని తప్పుగా ఇరికిస్తారు.
మీరు ఏం ప్లాన్ చేశారో నాకు తెలుసు.
నన్ను బాగా కొట్టి... నేను నేరం చేసినట్లు ఒప్పుకునేలా చేస్తారు.
అంతేగా?
ఇతను రాబర్ట్, పక్కన ఉన్నది భార్య, పిల్లలు.
అతని కూతురికి 11, కొడుకుకు 6 ఏళ్ళు.
నాకు ఎందుకు చూపిస్తున్నారు?
ఎందుకంటే నాకు ఒక సమాధానం కావాలి.
నిజం వెలికితీసి, వాళ్ళకు న్యాయం జరిగేలా చేయటం నా బాధ్యత.
ఎవరో ఒక నిర్దోషిని ఇరికించి కేసు మూసేయటానికి నేను ఇక్కడకు రాలేదు.
ఇప్పుడు చెప్పు.
అక్టోబర్ 5వ తేదీన నీవు ముందే, 8 గం.కు వెళ్ళిపోయావని మీ హోటల్ యజమాని చెప్పాడు.
నీతోపాటు హోటల్‌లో పని చేసే సలీమ్ కూడా చెప్పాడు...
ఆ రోజు రాత్రి, ఎవరికో పార్శిల్ తీసుకెళ్ళావని. ఎవరికోసం?
నేను ఎవరికీ పార్శిల్ తీసుకెళ్ళలేదు.
అతను... అతను అబద్ధం చెబుతున్నాడు.
ఎందుకు అబద్ధమాడతాడు?
నాకు తెలియదు. అతనిని తీసుకొచ్చి విచారించవచ్చుకదా?
8 గం.కు హోటల్ నుంచి ఎక్కడకు వెళ్ళావు?
మా ఇంటికి.
ఇంటికి ఎన్నింటికి చేరుకున్నావు?
సమయం చూడలేదు.
ఒక్కడివే ఉంటావా?
లేదు.
అమ్మా, నాన్న, నాయనమ్మలతో కలిసి ఉంటాను.
ఎందుకు అడుగుతున్నారు?
ఇంటికి ఎన్నింటికి వెళ్ళావో వారిని అడుగుతాము.
సార్, సార్.
ప్లీజ్ సార్. దయచేసి నా కుటుంబాన్ని దీనిలోకి లాగకండి.
హత్యకేసులో నన్ను విచారిస్తున్నారని తెలిస్తే, మా అమ్మానాన్న భయపడతారు.
ప్లీజ్ సార్.
అయితే నిజం ఏమిటో చెప్పు.
ఆ పార్శిల్ రాబర్ట్ కోసమే కదా?
- అవును. - ఏం జరిగిందో చెప్పు.
మీకు చెబుతాను సార్. కానీ మీరు అది నమ్మరు.
మొదట చెప్పు.
రాబర్ట్ టిప్ బాగా ఇస్తుండటంతో, అతనికి వడ్డించే విషయంలో
వెయిటర్‌లము గొడవ పడేవాళ్ళం.
వెయిటర్‌లు అందరిలో అతనికి ఇష్టమైన వెయిటర్ అయ్యాను.
ఒకరోజు, రాత్రి పూట మాత్రమే వచ్చే ఓ గుడ్లగూబను ఫోటో తీయాలి అని చెప్పాడు.
ఫోటోలు తీయటానికి నాకు తోడుగా వస్తావా అని నన్ను అడిగాడు.
గుడ్లగూబను వెతుకుతూ అతను అడవిలో బాగా లోపలకు వెళ్ళాడు.
నాకు భయం వేసింది.
అంత లోపలకు వెళ్ళవద్దు
అది చాలా ప్రమాదం అని అతనికి చెప్పాను, కానీ అతను వినలేదు.
అకస్మాత్తుగా, మాకు ఒక వింత శబ్దం వినిపించింది.
అది పక్షా, జంతువా అనేది తెలియలేదు.
ఆ శబ్దం వినగానే, రాబర్ట్ అది వచ్చినవైపు వెళ్ళసాగాడు.
కొంత దూరం తర్వాత మేము విడిపోయాము.
నాకు మళ్ళీ ఆ శబ్దం వినబడింది.
నేను పైకి చూస్తే...
అక్కడ వన దేవత ఉంది సార్.
సారీ. నువ్వు ఏమన్నావు?
వన దేవత! అడవి దేవత సార్.
ఎర్ర చీర కట్టుకుని ఉంది, తలపై కొమ్ములు ఉన్నాయి.
సార్, అదే సార్. ఒట్టు సార్.
ఘోరమైన ముఖంతో,
ఒక కొమ్మపై కూర్చుని కిందకు చూస్తోంది.
నేను ప్రాణభయంతో పరిగెత్తాను, వెనక్కు చూడలేదు.
అతను పారిపోయి ఉంటాడని అనుకున్నాను.
పాపం బలయ్యాడు సార్.
క్యాతీ, కిందకు వస్తావా?
మన గస్తీ డ్యూటీని అరిక్కల్ వంతెనపైకి మార్చారు!
వస్తున్నాను!
సార్, క్యాతీ, నేను వాచ్ టవర్ నుంచి బయలుదేరుతున్నాము. ఓవర్.
మీ రౌండ్లు పూర్తి కాగానే నాకు చెప్పండి. ఓవర్.
సరే సార్. ఓవర్.
- క్యాతీ. - చెప్పు?
- ఆగు. - ఏమయింది?
రుతుస్రావం నొప్పులా?
అప్పుడేనా? మన తేదీలు ఒకేసారి అనుకుంటున్నాను, కాదా?
అవును, కానీ ఈ సారి ఒక వారం ముందే వచ్చాయి.
నీ దగ్గర అదనంగా న్యాప్‌కిన్‌లు ఉన్నాయా?
- దయచేసి నాకు ఒకటి ఇవ్వు. - ఆగు.
మనం మధ్యాహ్నం హడావుడిగా బయలుదేరటంతో వాటిని మర్చిపోయాను.
ఇటు ఇవ్వు.
ఉండు, నేను మార్చుకుని వస్తాను.
ఏయ్.
మంచినీళ్ళ సీసా మర్చిపోయావు.
ధన్యవాదాలు.
- జాగ్రత్త! - సరే.
ఏమిటి? అయిందా?
ఉండవే. నువ్వు ఒకదానివి.
ప్యాంట్‌కు మరకలు కాకుండా చూస్తున్నాను.
లేకపోతే రేపు ఆఫీసులో మగవాళ్ళ ముందు ఇబ్బంది పడాల్సి ఉంటుంది.
దానిలో సిగ్గుపడటానికి ఏముంది? మరకలు అయితే ప్యాంట్ కడుక్కో.
ఇలాంటివాటికి సిగ్గుపడితే మనం ఏమీ చేయలేము.
ఇది పట్టుకో.
ఏయ్.
నొప్పి బాగా ఉంటే చెప్పు. కాసేపు కూర్చుని, తర్వాత వెళదాం.
లేదు, ఫరవాలేదు. పద.
- అబ్బా, పద. - సరే.
ఏయ్, జాగ్రత్త, ఇక్కడ ఎవరో ఉచ్చు పెట్టారు!
సెల్వి.
ఫరవాలేదు. ఫరవాలేదు. ఉండు, ఉండు.
సారీ, సారీ, సారీ.
స్ప్రింగ్ వదలటానికి ఏదైనా బరువైనది తీసుకొస్తాను.
ఒక్క నిమిషం. ఉండు.
క్యాతీ, ఏమైనా దొరికిందా?
- కంట్రోల్ రూమ్? - చెప్పండి.
నేను బీట్ ఆఫీసర్ క్యాథరిన్‌ను.
నా తోటి గార్డ్ సెల్వి గాయపడింది.
మేము వాచ్ టవర్‌కు ఉత్తరంగా 2 కి.మీ. దూరంలో ఉన్నాము.
- దయచేసి వెంటనే వైద్య సహాయం పంపండి. - సరే, అలాగే.
సెల్వి.
క్యాతీ!
మనసు చూపిన మాయ కళ్ళ ఎదురుగా తొలగిపోతుందా?
అంతుపట్టని చిక్కుముడిని కాలం పరిష్కరిస్తుందా?
భయంకరమైన నిశ్శబ్దం అంతటా కమ్ముకుని ఉండగా
ఈ నీడ వెంట చేసే పరుగు ఎప్పటికైనా ఆగుతుందా?
అంతులేకుండా సాగే ఆ ప్రయాణం అనే విషవలయాన్ని మనం ఛేదించాలి.
కుతంత్రం యొక్క నీడ చాలా పొడవుగా ఉంటుంది
ఆత్మలు ఉండే ఒక తోలుబొమ్మలాట
నీ మోహాలను ఆనందంతో నాట్యం చేయనియ్, అదృశ్యశక్తిని కావలించుకో, నీకు విముక్తి!
అంతుపట్టని చిక్కుముడులు వెలికిరాని సత్యాలు
ఆ రహస్యం వెనక ఉన్న దెయ్యాలు ఎప్పటికైనా అంతరిస్తాయా?
ఎప్పటికైనా తొలగిపోతాయా?
సబ్‌టైటిల్ అనువాద కర్త శ్రవణ్
క్రియేటివ్ సూపర్‌వైజర్ శిరీష దర్భా